Solidariteit Finansiële Dienste vat hande met Tendahealth - Jou Geld | Solidariteit WêreldJou Geld | Solidariteit Wêreld
Solidariteit Finansiële Dienste vat hande met Tendahealth
Die onlangse aankondiging van stygings in mediesefondsbydrae stuur skokgolwe deur enige verbruiker se begroting. Die finansiële welstand van sy lede is vir Solidariteit ŉ prioriteit, en relevante inligting wat professioneel aangebied word, is ŉ sleutelbestanddeel om goeie finansiële welstand te verseker.
Solidariteit Finansiële Dienste het daarom hande gevat met Tendahealth, ŉ gemagtigde verskaffer van finansiële advies en produkte wat spesialiseer in die veld van mediese fondse en produkte wat mediese fondse komplementeer, byvoorbeeld gapingdekking.
Tendahealth sal deur Solidariteit Finansiële Dienste se netwerk Solidariteit se lede kan kontak en hulle met professionele raad kan bystaan wat betref die keuse van mediese fondse en alle produkte wat daarmee saamgaan. Tendahealth is by Die Raad op Mediese Skemas geregistreer en het is ook by die Raad op Finansiële Dienste gelisensieer.
Vir enige navrae, skakel 0861 101 005 of stuur ŉ e-pos aan gapingsdekking@solidariteit.co.za